Source: https://www.gintarine.lt/acc-direct-600-mg-geriamieji-milteliai-paketelyje-16-g-n10
Timestamp: 2020-07-09 09:02:17+00:00
Document Index: 3816372

Matched Legal Cases: ['ect ', 'ect ', 'ect ', 'ect\n', 'ect\n', 'ect\n', 'ect ', 'ect ', 'ect ', 'ect ', 'ect ', 'ect ', 'ect ', 'ect\n', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect\n', 'ect ', 'ect ', 'ect ', 'ect ', 'ect ', 'ect ', 'ect ']

ACC DIRECT, 600 mg, geriamieji milteliai paketėlyje, 1,6 g, N10 | Gintarinė
Vaistai nuo kosulio /
ACC DIRECT, 600 mg, geriamieji milteliai paketėlyje, 1,6 g, N10
Prekės kodas: 87944
<?xml:namespace prefix = "o" ns = "urn:schemas-microsoft-com:office:office" /> ACC Direct 600 mg geriamieji milteliai paketėlyje
- ACC Direct be medicininės konsultacijos negalima vartoti ilgiau nei 14 parų.
- Jeigu per 4‑5 dienas Jūsų savijauta nepagerėjo arba net pablogėjo, kreipkitės į gydytoją.
1. Kas yra ACC Direct ir kam jis vartojamas
2. Kas žinotina prieš vartojant ACC Direct
3. Kaip vartoti ACC Direct
5. Kaip laikyti ACC Direct
ACC Direct sudėtyje yra veikliosios medžiagos acetilcisteino. Šis vaistas skystina klampias gleives kvėpavimo takuose.
ACC Direct vartojamas gleivėms skystinti ir atsikosėjimui lengvinti sergant kvėpavimo takų ligomis, kurių metu būna klampių gleivių.
Vaisto gali vartoti tik suaugusieji.
ACC Direct vartoti negalima:
· jeigu yra alergija acetilcisteinui arba bet kuriai pagalbinei šio vaisto medžiagai (jos išvardytos 6 skyriuje).
Jaunesniems nei 2 metų vaikams šio vaisto vartoti negalima.
Pasitarkite su gydytoju arba vaistininku, prieš pradėdami vartoti ACC Direct, jeigu yra:
· odos pokyčių;
· bronchinė astma;
· anksčiau yra buvę skrandžio ar žarnų opų arba jų yra dabar;
· padidėjęs jautrumas histaminui;
Turi būti vengiama ilgesnio gydymo šiems pacientams, kadangi ACC Direct daro įtaką histamino apykaitai ir gali sukelti netoleravimo požymius (pvz., galvos skausmą, nosies varvėjimą, niežėjimą).
· fruktozės netoleravimas, kadangi šio vaisto sudėtyje yra sorbitolio;
· fenilketonurija, kadangi šio vaisto sudėtyje yra fenilalanino šaltinis;
· negalėjimas atkosėti gleivių;
ACC Direct vartojimas, ypač gydymo pradžioje, skatina bronchų sekreto skystėjimą ir tokiu būdu jo tūrio didėjimą. Jeigu Jūs negalite jų pakankamai atkosėti, Jūsų gydytojas turės atlikti atitinkamas priemones.
ACC Direct turi būti nevartojamas kepenų ar inkstų nepakankamumo atveju tam, kad išvengti papildomo azotinių medžiagų tiekimo.
Jaunesniems nei 2 metų vaikams, dėl jų kvėpavimo takų savybių ir riboto gebėjimo atkosėti skreplius, gleives skystinantys vaistai gali sukelti kvėpavimo takų obstrukciją. Todėl gleives skystinančių vaistų negalima vartoti jaunesniems nei 2 metų vaikams.
ACC Direct nėra tinkamas vartoti vaikams ir paaugliams. Yra tiekiamos kitos tinkamos farmacinės formos.
Kiti vaistai ir ACC Direct
Tai ypač liečia:
· kosulį slopinančias medžiagas (vaistus nuo kosulio)
ACC Direct vartojant kartu su kosulį slopinančiomis medžiagomis, dėl sumažėjusio kosulio reflekso, gali susikaupti pavojingas sekreto kiekis. Tokiam kombinuotam gydymui reikalinga ypač tiksli diagnozė, todėl prieš vartojant minėtą derinį būtina pasiklausti savo gydytojo.
· antibiotikus
Kad užkirsti kelią acetilcisteino veiksmingumui daryti įtaką antibiotikams, jie turi būti vartojami atskirai rekomenduojama 2 valandų pertrauka. Tai netaikoma vaistams, kurių veiklioji medžiaga yra cefiksimas arba lorakarbefas. Šios abi medžiagos neparodė sąveikos ir gali būti vartojamos su acetilcisteinu tuo pačiu laiku.
· aktyvintąją anglį
Aktyvintosios anglies vartojimas gali mažinti acetilcisteino poveikį.
· glicerolio trinitratą
Buvo pranešimų apie kraujagyslių išsiplėtimo padidėjimą ir poveikio kraujo plokštelėms sumažėjimą vartojant glicerolio trinitrato ir acetilcisteino tuo pačiu laiku. Jūsų gydytojas Jus stebės dėl kraujospūdžio sumažėjimo, kuris gali būti sunkus ir pasireikšti galvos skausmu.
Pasakykite savo gydytojui, jog vartojate ACC Direct, jeigu Jus reikia ištirti dėl kai kurių medžiagų, kadangi vaistas gali paveikti jų nustatymą:
· salicilatų: vaistų gydyti nuo skausmo, uždegimo ir reumato;
· ketoninių kūnų šlapime.
Kadangi acetilcisteino vartojimo nėščioms moterims patirties nepakanka, Jūs turite vartoti ACC Direct nėštumo metu tik jeigu Jūsų gydytojas mano, jog šis vaistas yra neabejotinai būtinas.
Informacijos apie acetilcisteino išskyrimą į žindyvės pieną nėra, todėl Jūs turite vartoti ACC Direct žindymo laikotarpiu tiktai jeigu Jūsų gydytojas mano, jog šis vaistas yra neabejotinai būtinas.
Acetilcisteino įtaka gebėjimui vairuoti ir valdyti mechanizmus nežinoma arba ji yra nežymi.
ACC Direct sudėtyje yra sorbitolio ir aspartamo.
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą, kadangi jos sudėtyje yra sorbitolio.
Šio vaisto sudėtyje yra medžiagos (aspartamo), iš kurios susidaro fenilalaninas. Gali būti kenksmingas sergantiems fenilketonurija.
Jeigu gydytojo nepaskirta kitaip, rekomenduojama dozė yra 1 paketėlis kartą per parą.
Vieno ACC Direct geriamuosius miltelius reikia išberti tiesiai ant liežuvio. Geriamieji milteliai skatina seilėtekį, todėl juos galima lengvai nuryti.
Prašome atkreipti dėmesį, kad prieš nuryjant geriamųjų miltelių nereikia kramtyti.
Gali būti vartojami be vandens.
Pacientai, kurių kosulio refleksas sumažėjęs (senyvi ir nusilpę pacientai), geriamųjų miltelių turi vartoti geriau ryte.
· ACC Direct 600 mg be medicininės konsultacijos negalima vartoti ilgiau nei 14 parų.
· Jeigu per 4‑5 dienas Jūsų savijauta nepagerėjo arba net pablogėjo, kreipkitės į gydytoją.
Ką daryti pavartojus per didelę ACC Direct dozę?
Net didelio perdozavimo atveju, sunkaus šalutinio poveikio arba apsinuodijimo simptomų iki šiol nepastebėta. Vis dėlto, įtarus, jog ACC Direct perdozuota, prašome informuoti savo gydytoją.
Pamiršus pavartoti ACC Direct
Nutraukite ACC Direct vartojimą ir nedelsdami susisiekite su savo gydytoju, jeigu atsiranda alerginės ar sunkios odos reakcijos požymių.
· Alerginės reakcijos (niežėjimas ir pūkšlių formavimasis (dilgėlinė), sunkus poodinių audinių patinimas (angioneurozinė edema) ir odos išbėrimas).
· Padažnėjęs širdies plakimas (tachikardija).
· Kraujospūdžio kritimas (hipotenzija).
· Spengimas ausyse (tinnitus).
· Stomatitas, pilvo skausmas, pykinimas, vėmimas ir viduriavimas.
· Dusulys, bronchų spazmas – daugiausia pacientams, kurių bronchai yra labai jautrūs (hiperreaktyvi bronchinė sistema) bronchinės astmos atveju.
· Virškinimo sutrikimai (dispepsija).
Labai retas (gali pasireikšti mažiau kaip 1 iš 10000 žmonių)
· Sunkios alerginės reakcijos iki šoko ir įskaitant šoką.
· Sunkios odos reakcijos, tokios, kaip Stivenso-Džonsono (Stevens-Johnson) sindromas ir Lajelio (Lyell) sindromas.
· Kraujavimo pasireiškimas (hemoragija), ypač kartu su padidėjusio jautrumo reakcijomis.
· Vandens susikaupimas veide (veido edema).
Jeigu pasireiškia pirmieji padidėjusio jautrumo reakcijos požymiai (žr. aukščiau), vėl vartoti ACC Direct negalima. Tokiu atveju prašome kreiptis į savo gydytoją.
Ant paketėlio po „EXP“ ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
ACC Direct sudėtis
- Veiklioji medžiaga yra acetilcisteinas. Kiekviename paketėlyje yra 600 mg acetilcisteino.
- Pagalbinės medžiagos yra glicerolio tripalmitatas, polisorbatas 65, sorbitolis (E420), ksilitolis, bevandenė citrinų rūgštis, natrio-divandenilio citratas, magnio citratas, karmeliozės natrio druska, aspartamas (E951), gervuogių kvapo aromatinė medžiaga „B“ (sudėtyje yra vanilino, maltodekstrino, gliukonolaktono, sorbitolio, bevandenio koloidinio silicio dioksido, manitolio (E421), magnio karbonato), magnio stearatas.
ACC Direct išvaizda ir kiekis pakuotėje
ACC Direct yra balti arba šiek tiek gelsvi milteliai ar lengvai išsiskaidantys aglomeratai, turintys gervuogių (galimai šiek tiek sieros) kvapą.
ACC Direct yra supakuoti į paketėlius.
Kiekviename paketėlyje yra 1,6 g miltelių.
Pakuotės dydžiai: 8, 10, 14, 20, 30, 60 arba 90 paketėlių.
Hermes Arzneimittel GmbH- Division: Hermes Pharma Ges.m.b.H
Algäu 36
Nyderlandai Acetylcysteine Sandoz 600 mg, poeder voor oraal gebruik in sachet
Austrija Husten ACC DIREKT 600 mg - Pulver zum Einnehmen im Beutel
Bulgarija АЦЦ Инстант 600 mg перорален прах
Čekija ACC Long Instant
Estija ACC Long
Ispanija Acetilcisteína Sandoz Care 600 mg polvo oral
Kipras N-Acetylcysteine Sandoz
Kroatija Fluimukan Direkt 600 mg oralniprašak u vrećici
Lenkija ACC Optima Active
Lietuva ACC Direct 600 mg geriamieji milteliai paketėlyje
Portugalija Acetilcisteína Sandoz
Rumunija ACC cu aromă de mure 600 mg pulbere orală în plic
Slovakija ACC Long Instant
Slovėnija FLUIMUKAN DIREKT 600 mg peroralni prašek v vrečici
Vengrija ACC Instant 600 mg belsőleges por
Vokietija ACC® akut 600 mg Pulver zum Einnehmen im Beutel
ACC LONG, 600 mg, šnypščiosios tabletės, N10
PERTUSINAS FORTE, sirupas, 100 ml